হানিমুন বাতিল করেও হল না মেসি দর্শন! মন ভাঙল মহিলা ভক্তের

কলকাতা: ফুটবলের রাজপুত্র লিওনেল মেসির (Lionel Messi) সফরকে ঘিরে আজ সকাল অবধি আবেগে ভাসছিল শহর কলকাতা। কিন্তু বেলা গড়াতেই সেই আবেগ ক্ষোভে পরিণত হয়। কারণ হাজার হাজার টাকা দিয়ে টিকিট কেটে এদিন যুবভারতী ক্রীড়াঙ্গনে (Yuba Bharati Krirangan) হাজারো দর্শক মেসির দর্শনটুকুও পাননি। কারণ যাই হোক না কেন, এতে ভক্তদের মন যে ভেঙেছে, তা নিঃসন্দেহে বলা যায়। কারণ, এদিন এমন ভক্তরাও এসেছিলেন, যারা শুধুমাত্র আর্জেন্টাইন তারকাকে দেখতে হানিমুন অবধি বাতিল (Honeymoon Cancelled) করেছেন।

শনিবার সকালে চূড়ান্ত বিশৃঙ্খলার মাঝে এক লিওনেল মেসির এক মহিলা ভক্ত নজর কাড়েন। তিনি স্টেডিয়ামের কাছে এক প্ল্যাকার্ড হাতে দাঁড়িয়েছিলেন, যাতে লেখা ছিল, ‘গত শুক্রবারই বিয়ে করেছি, কিন্তু মেসিকে দেখার জন্য হানিমুন বাতিল করেছি। সংবাদমাধ্যমকে তিনি জানান, “মেসিকে দেখার জন্যই আমরা এখানে এসেছি। প্ল্যাকার্ডটা আমিই লিখেছি। গত শুক্রবার আমার বিয়ে হয়েছে। কিন্তু আমি আর আমার স্বামী সিদ্ধান্ত নিয়েছি, মেসি যেহেতু আমাদের শহরে আসছেন, তাই হানিমুন পরে হবে।”

আরও পড়ুন: রাজু’দার সঙ্গে দেখা করলেন মেসি! খেলেন তাঁর পকেট পরোটা?

এদিন মেসির ওই মহিলা ভক্ত আরও জানান যে, আগেরবার যখন মেসি কলকাতায় এসেছিলেন, তখন তিনি তাঁর দর্শন পাওয়ার সুযোগ পাননি। তিনি বলেন, “২০১১ সালে মেসি কলকাতায় এসেছিলেন, কিন্তু তখন আমরা খুব ছোট ছিলাম। তাই এবার কোনওভাবেই এই সুযোগ হাতছাড়া করতে চাইনি।”

#WATCH | West Bengal | A fan of star footballer Lionel Messi says, “… Last Friday we got married, and we cancelled our honeymoon plan because Messi is coming as this is important… We have been following him since 2010…” pic.twitter.com/9UKx0K9dGy

— ANI (@ANI) December 13, 2025

উল্লেখ্য, ২০১১ সালের পর এই প্রথম ভারতে এলেন লিওনেল মেসি। সেবার যুবভারতী ক্রীড়াঙ্গনে এক প্রীতি ম্যাচে ভেনেজুয়েলাকে ১-০ গোলে হারিয়েছিল আর্জেন্টিনা।